
B I LJ E Š K E

                          uz financijske izvještaje  01.01.2019. – 31.12.2019.g.
U Bilješkama uz financijske izvještaje navode se razlozi zbog kojih je došlo do većih odstupanja u odnosu na financijske izvještaje za 2018. godinu koji su predani u FINA-u. Napominje se da je koncem svibnja 2019. godine Gradonačelnik podnio kaznenu prijavu protiv bivšeg djelatnika zbog sumnje na učinjeno kazneno dijelo, te o istom obavijestio proračunski nadzor Ministarstva financija, kao i Državni ured za reviziju budući da je financijska revizija Grada Virovitice za 2018. godinu bila u tijeku. Slijedom provedenog proračunskog nadzora i obavljene financijske revizije utvrđeno je da financijski izvještaji za 2018. godinu ne daju točne podatke zbog nepravilnosti u raspolaganju sredstvima Grada. Planom provedbe naloga i preporuka utvrđene su aktivnosti i rokovi za ispravljanje nepravilnosti. Podaci iz godišnjih financijskih izvještaja za 2018. godinu korišteni su za potrebe komparacije sa 2019. godinom u ovim Bilješkama.
1. IZVJEŠTAJ O PRIHODIMA I RASHODIMA, PRIMICIMA I IZDACIMA 

Bilješka 1.

AOP 004 Prihodi od poreza i prireza na dohodak ostvareni su u 2019. godini u iznosu od 46.289.889 kuna, odnosno 13,3% više nego 2018. godine što je rezultat provedene porezne reforme. 
Bilješka 2.

AOP019 Stalni porezi na nepokretnu imovinu smanjuju se za 20,8% u odnosu na 2018. godinu i to porezi na kuće za odmor za 10.981 kunu.

Bilješka 3.

AOP024-028 Povećavaju se porezi na robu i usluge i to za 2,5%. Porez na tvrtku se smanjuje za 10,1% (odnosno naziv tvrtke jer je ovaj porez ukinut od 01.01.2017. godine sukladno Zakonu o lokalnim porezima) AOP028 u iznosu od 1.089,00 kuna, a raste porez na potrošnju alkoholnih i bezalkoholnih pića za 2,8% (AOP026).
Bilješka 4.

AOP035-038 Ostali prihodi od poreza iznose 10.583,00 kuna i odnose se na prihode od povrata u sudskim postupcima.

Bilješka 5.

AOP045 Pomoći iz inozemstva i od subjekata unutar općeg proračuna ostvarene su tijekom 2019.godine u iznosu od 75.666.862,00 kune što je 10,9% više nego prethodne godine. 

AOP049Tekuće pomoći od institucija i tijela EU iznosile su 251.698,00 kuna i odnose se na pomoći Fonda za sufinanciranje provedbe EU projekata na regionalnoj i lokalnoj razini za projekt E.B.M. 123.904 kune (Osnovnoj školi Vladimir Nazor 78.774 kune i Glazbenoj školi Jana Vlašimskog 45.130 kuna), za projekt B.I.R.D.S. Osnovnoj školi Ivane Brlić – Mažuranić 44.275 kuna, te za projekt 4E4K Dječjem vrtiću Cvrčak 83.519 kuna za projekte koje je Grad predfinancirao u 2018. godini, a sredstva se vraćaju Gradu u 2019.godini.
Bilješka 6.

AOP054-AOP056 Pomoći proračunu iz drugih proračuna ostvarene su u iznosu od 37.373.600 kuna što je za 21,5% manje u odnosu na prethodnu godinu.

AOP055 Tekuće pomoći iz drugih proračuna iznosile su 347.824 kune, a odnosile su se na:

· pomoći iz državnog proračuna za izbore zastupnika u Europskom parlamentu 192.168 kuna,

· Tekuće pomoći iz Ministarstva poljoprivrede za provedbu Programa školskog mednog dana i promociju meda hrvatskih pčelinjaka u osnovnim školama 5.400 kuna,
· pomoći za projekt „Odrastimo jednako“ faza III za školsku godinu 2018./19. od strane Ministarstva za demografiju, obitelj, mlade i socijalnu politiku (koje financira 15% vrijednosti projekta) čijom će provedbom biti pružena pomoć za prehranu učenicima koji su polaznici redovnog obrazovanja u Centru za odgoj, obrazovanje i rehabilitaciju, te osnovnim školama Vladimir Nazor i Ivane Brlić-Mažuranić 20.305 kune
· pomoći Ministarstva za demografiju, obitelj, mlade i socijalnu politiku za provedbu projekta „Odrastimo jednako“ faza IV 12.937 kuna
· pomoć Virovitičko-podravske županije 114.000 kuna za drva za ogrjev,
· Refundacija dnevnice predstavnika Grada u sklopu studijskog putovanja Strukovne škole Virovitica u Češku 1.014 kuna, te

· pomoć Virovitičko-podravske županije za održavanje izbora za vijeća nacionalnih manjina 2.000 kuna.
AOP056 Kapitalne pomoći proračunu iz drugih proračuna ostvarene su za  21,6% više u odnosu na prošlu godinu i iznose 37.025.776 kuna, a odnosile su se na:

·  pomoći Ministarstva poljoprivrede za Programa ruralnog razvoja „Ulaganja u građenje nerazvrstanih cesta“ projekt Rekonstrukcija nerazvrstane ceste – Ulica Svetog Križa Milanovac 3.750.000 kuna
· pomoći Ministarstva kulture za sufinanciranje integriranog projekta „5 do 12 za Dvorac“ 1.000.000 kuna

· pomoći Ministarstva prometa, pomorstva i infrastrukture 2.506.650 kuna za uređenje biciklističkog prometa u središtu grada

· pomoći Ministarstva znanosti i obrazovanja za izgradnju Centra za odgoj, obrazovanje i rehabilitaciju i trodijelne školske sportske dvorane 17.500.000 kuna

· pomoći Ministarstva demografije, obitelji, mladih i socijalne politike za izgradnju Centra za odgoj, obrazovanje i rehabilitaciju i trodijelne školske sportske dvorane 6.900.000 kuna

· pomoći Ministarstva regionalnog razvoja i fondova EU za izgradnju Centra za odgoj, obrazovanje i rehabilitaciju i trodijelne školske sportske dvorane 4.434.898 kuna

· pomoć Ministarstva regionalnog razvoja i fondova za sufinanciranje integriranog projekta „5 do 12 za Dvorac“ 736.228 kuna

· pomoć Ministarstva regionalnog razvoja i fondova za projekt izgradnje Glazbene škole Jan Vlašimsky 198.000 kuna.

AOP057 Pomoći od izvanproračunskih korisnika ostvarene su za 5,6% više odnosno 163.600 kuna više u odnosu na prošlu godinu i iznose 3.061.215 kuna.

Smanjuju se tekuće pomoći od izvanproračunskih korisnika za 18,5% u iznosu od 533.399 kuna najvećim dijelom jer su prošle godine stigle veće tekuće pomoći od Hrvatskog zavoda za zapošljavanje za program zapošljavanja većeg broja osoba u javnim radovima u Gradu Virovitici nego 2019. godine.

Povećavaju se kapitalne pomoći od izvanproračunskih korisnika za 4.031,5% i iznose 714.288 kuna. Pristigle su pomoći od Fonda za zaštitu okoliša i energetsku učinkovitost 704.669 kuna i pomoći Agencije za pravni promet nekretninama 9.619 kune.
Bilješka 7.

AOP066-068 Pomoći iz državnog proračuna temeljem prijenosa EU sredstava povećavaju se u iznosu od 17.369.645 kuna, odnosno za 157,5%. 

AOP067 Tekuće pomoći iz državnog proračuna temeljem prijenosa EU sredstava se smanjuju u iznosu od 14.797 kuna i iznosile su 303.273 kune, a odnosile su se na : 

· pomoći za program „Korak u život jednakih mogućnosti Faza III“ od strane Ministarstva znanosti, obrazovanja i športa 50.176 kuna, 

· za projekt „Odrastimo jednako Faza III i IV“ za školsku godinu 2018./19. iz državnog proračuna temeljem prijenosa EU sredstava koje Europska unija financira 85% vrijednosti projekta 188.370 kuna te 

· pomoći Agencije za plaćanja u poljoprivredi, ribarstvu i ruralnom razvoju u iznosu od 64.727 kuna za projekt Školske sheme u obliku dodjele besplatnih obroka voća, povrća i mlijeka za školsku djecu radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece.

AOP068 Kapitalne pomoći iz državnog proračuna temeljem prijenosa EU sredstava povećavaju se za 162,3% i iznose 28.093.963 kune a odnose se na:

· pomoći za Integrirani razvojni program Virovitice „5 do 12 za Dvorac“ 27.144.106 kuna, 

· pomoći Ministarstva graditeljstva za energetske obnove mjesnih domova i zgrada javnih namjena – Centar kulture i Streljana 944.945 kuna

· pomoći Europskog fonda za regionalni razvoj za projekt Izgradnja ceste i druge komunalne infrastrukture u poduzetničkoj zoni Antunovac 3.150 kuna

· pomoći iz proračuna JLP(R)S za plaće projektnog tima u sklopu projekta Dvorac Janković 1.762 kune.

Bilješka 8.

AOP074-082  Prihodi od imovine ostvareni su za 13,7% manje u odnosu na prošlu godinu i iznosili su 2.558.051 kunu. Povećavaju se prihodi od financijske imovine za 22,8% i iznose 134.422 kune jer su se povećali prihodi od kamata na depozite po viđenju koji su iznosili 9.696 kuna. Također se povećavaju prihodi od dividendi na dionice u Zagrebačkoj banci za 120,5% i iznose 12.687 kuna. 

Bilješka 9.

AOP084 Prihodi od koncesija povećavaju se za 118,5% i iznose 50.594 kune i odnose se na naknade za ostale koncesije u iznosu od 40.554 kune te naknada za zauzetu površinu – polje Bilo 10.040 kuna. 

Bilješka 10.

AOP085 Prihodi od zakupa i iznajmljivanja imovine povećavaju se za 249.061 kunu ili za 15,1% u odnosu na prošlu godinu i to najvećim dijelom zbog povećanja prihoda od zakupa poljoprivrednog zemljišta.

Bilješka 11.

AOP086 Prihodi za korištenje nefinancijske imovine smanjuju se za 707.706 kuna najvećim dijelom zbog manje naplaćenih prihoda od naknade za pravo služnosti. 

Bilješka 12.

AOP090-094 Prihodi od kamata na dane zajmove iznose 1.801 kunu i odnose se na kamate na dani zajam trgovačkom društvu Poslovni park d.o.o.

Bilješka 13.

AOP108 Županijske, gradske i općinske pristojbe i naknade povećale su se za 183,9% i iznose 1.328.894 kuna zbog povećanja prihoda od naknade za korištenje javnih gradskih površina.

Bilješka 14.

AOP110 Ostale pristojbe i naknade se smanjuju za 219.474 kune u odnosu na prošlu godinu zbog smanjenja prihoda od naknada za dodjelu grobnog mjesta. 

Bilješka 15.

AOP113 Prihodi vodnog gospodarstva smanjuju se za 17,8% u odnosu na prošlu godinu i iznose 36.421 kunu.

Bilješka 16.

AOP114 Doprinosi za šume povećavaju se za 174,5% i iznose 959.645 kuna.

Bilješka 17.

AOP115 Prihodi od mjesnog samodoprinosa povećavaju se za 852,9% u iznosu od 4.077 kuna.

Bilješka 18.

AOP116 Ostali nespomenuti prihodi smanjuju se u iznosu od 399.921 kunu najvećim dijelom zbog smanjenja prikupljenih namjenskih sredstva - Flora Vtc iz cijene usluge nego u 2018. godini.

Bilješka 19.

AOP119-122 Komunalni doprinosi i naknade povećavaju se za 2.448.701 kunu ili 18,5% u odnosu na prošlu godinu. Komunalni doprinosi se povećavaju za 69,2% i iznose 1.665.309 kuna, kao i komunalne naknade za 14,5% koje iznose 13.997.211 kuna. Naknade za priključak u 2018. godine nema, a ove godine iznosi 400 kuna i odnosi se na priključak na vodoopskrbnu mrežu.

Bilješka 20.

AOP126 Prihodi od pruženih usluga iznose 368.511 kuna i odnose se na prihode od usluga za praćenje prihoda od Hrvatskih voda.

Bilješka 21.

AOP127-129 Donacije od pravnih i fizičkih osoba izvan općeg proračuna povećavaju se za 652,5%  ili za 1.257.697 kuna. Prošle godine je pristigla donacija sokova od trgovačkog društva za Rokovo u iznosu od 1.495 kuna, dok 2019. godine tekućih donacija nema.

Kapitalne donacije iznose 1.450.442 kune i odnose se na:

· zemljište u Bilogorskoj ulici u vrijednosti od 38.100 kuna od Hrvatskih šuma d.d.
· gospodarska i stambena zgrada u Bilogorskoj ulici u vrijednosti od 664.000 kuna od Hrvatskih šuma d.d.
· zgrada na uglu Masarykove i ulice Augusta Šenoe u vrijednosti od 742.000 kuna od Hrvatskih šuma d.d.
Bilješka 22.

AOP136-146 Kazne, upravne mjere i ostali prihodi povećane su u odnosu na prošlu godinu za 37,5% odnosno 81.635 kune.

Ostale kazne su povećane u odnosu na prošlu godinu za 133% u iznosu od 63.117 kuna.

Bilješka 23.

AOP151 Plaće za redovan rad smanjuju se za 9,5% u odnosu na prethodnu godinu i iznose 6.830.416 kuna zbog smanjenog broja zaposlenih u javnim radovima. U 2018. godini u programu javnih radova bilo je 82 zaposlene osobe, dok je u 2019. godini u programu sudjelovalo 46 osoba.
Bilješka 24.

AOP155 Ostali rashodi za zaposlene smanjuju se za 10,7% u odnosu na prethodnu godinu u iznosu od 69.727 kuna zbog smanjenog broja djelatnika za ostvarivanje materijalnih prava iz kolektivnog ugovora nego prošle.

Bilješka 25.

AOP 156 Doprinosi na plaće se smanjuju za 12% u odnosu na 2018. godinu zbog ukidanja doprinosa za obvezno osiguranje u slučaju nezaposlenosti (1,6%) i doprinosa za zaštitu na radu (0,5%) te objedinjavanje istih u doprinos za zdravstveno osiguranje koje sada iznosi 16,5% od ukupnih dosadašnjih 17,2%.

Bilješka 26.

AOP159 Doprinosi za obvezno osiguranje u slučaju nezaposlenosti smanjuje se za 98,5% zbog ukidanja istih u 2019. godini.

Bilješka 27. 

AOP160-165 Materijalni rashodi se povećavaju za 20,8%  i iznose 25.767.163 kune. 

Naknade troškovima zaposlenima smanjuju se za 12% i iznose 493.679 kuna. Troškovi službenih putovanja iznose 41.163 kune i smanjuju se za 39,2% u odnosu na 2018. godinu, isto kao i troškovi stručnog usavršavanja zaposlenika koji se smanjuju za 53% i iznose 26.985 kuna.

Bilješka 28.

AOP166-173 Rashodi za materijal i energiju smanjuju se za 11,6% u odnosu na prošlu godinu. Smanjuju se uredski materijal i ostali materijalni rashodi za 73,7% u iznosu od 434.178 kuna; istovremeno se povećavaju rashodi za materijal i sirovine za 233,5% i iznose 15.306 kuna za Školski medni dan 5.400 kuna te materijal za rad javnih radova 9.906 kuna. Također se smanjuje materijal i dijelovi za tekuće i investicijsko održavanje za 28% u iznosu od 33.678 kuna i rashodi za sitan inventar i auto gume za 54,2% u iznosu od 28.837 kuna. Službena, radna i zaštitna odjeća i obuća smanjuje se za 86,3%, odnosno za 17.337 kuna i iznosi 2.748 kuna.

Bilješka 29.

AOP174-184 Rashodi za usluge se povećavaju u odnosu na prošlu godinu za 12,1%. Povećavaju se  rashodi za: usluge telefona, pošte i prijevoza za 140.383 kune, usluge promidžbe i informiranja za 281.985 kuna (najvećim dijelom zbog sufinanciranja sajma Viroexpo i Agroexpo 2019.), dok se zakupnine i najamnine smanjuju za 16,5% ili za 86.100 kuna (najvećim dijelom za zakupnine i najamnine prostora i opreme).
Intelektualne i osobne usluge povećavaju se za 84,1% odnosno za 1.381.366 kuna najvećim dijelom zbog prodaje trgovačkog društva Plin Vtc d.o.o. 1.004.219 kuna i projektnu dokumentaciju za Gl. školu Jan Vlašimsky i COOR-a 280.863 kune.

Računalne usluge povećavaju se za 14,9% u iznosu od 63.823 kune najvećim dijelom za nabavu novog programa pipGIS za unos i obradu prostornih planova te njegovo održavanje. Ostale usluge se povećavaju za 62,7% odnosno 476.997 kuna (najvećim dijelom zbog naknade Poreznoj upravi za praćenje prihoda 275.735 kuna te za grafičke usluge u sklopu projekta „5 do 12 za Dvorac“ 142.545 kuna). Istovremeno, smanjuju se naknade troškova osobama izvan radnog odnosa za 58.129 kuna zbog smanjenja broja osoba na stručnom osposobljavanju u odnosu na 2018. godinu.
Bilješka 30.

AOP185-192 Ostali nespomenuti rashodi poslovanja su se povećali za 135,7%. Povećavaju se naknade za rad predstavničkih i izvršnih tijela, povjerenstava i slično za 74.116 kuna (najvećim dijelom za naknade članovima biračkih odbora i izbornog povjerenstva za izbore zastupnika u Europskom parlamentu te izbora za nacionalne manjine), rashodi za premije osiguranja za 43.724 kune (sklopljene nove police), te rashodi za članarine i norme za 7.105 kuna zbog povećanja članarine Udruge gradova.

Troškovi sudskih postupaka smanjuju se za 88% u iznosu od 334.339 kuna i iznose 45.661 kunu. 

Ostali nespomenuti rashodi poslovanja povećavaju se za 484%, odnosno za 3.306.160 kuna i knjiženi su po uputi Državne riznice Ministarstva financija, a zbog nastale štete u 2019. godini. 

Bilješka 31.

AOP193-211 Financijski rashodi povećani su za 159,6% u odnosu na promatrano razdoblje prošle godine. Povećane su kamate za primljene kratkoročne kredite i zajmove od kreditnih i ostalih financijskih institucija izvan javnog sektora za 643.864 kuna jer su se tijekom 2019. godine u dužem vremenskom razdoblju koristila kreditna sredstva nego tijekom 2018. godine. Kamate za primljene zajmove od trgovačkih društava u javnom sektoru u 2019. godini iznose 160.343 kune.

Bilješka 32.

AOP207-211 Ostali financijski rashodi povećavaju se za 25,4% i iznose 417.238 kuna. Povećavaju se bankarske usluge i usluge platnog prometa za 75.043 kune zbog naknade za plasman kratkoročnog kredita u 2019. godini, te zatezne kamate u iznosu od 11.865 kuna.

Bilješka 33.

AOP212-220 Subvencije se u odnosu na 2018. godinu povećavaju za 4,2%. 

Subvencije trgovačkim društvima i zadrugama izvan javnog sektora, odnosno olakšice za komunalnu naknadu iznose 732.711  kuna i odnose se na trgovačka društva koja ostvaruju pravo na olakšicu. Subvencije poljoprivrednicima i obrtnicima povećavaju se za 31.500 kuna zbog povećanja rashoda za sufinanciranje obavljanja djelatnosti dadilja za 16.500 kuna i za poticanje razvoja obrta u iznosu od 15.000 kuna.

Bilješka 34.

AOP228-230 Pomoći unutar općeg proračuna povećavaju su za 222,8% u odnosu na prošlu godinu. 

AOP229 Tekuće pomoći unutar općeg proračuna ostvarene su u iznosu od 14.968 kuna  i odnose se na:

· pomoć Virovitičko-podravskoj županiji za kontrolu plodnosti tla 9.968 kuna i

· pomoć Gimnaziji Petra Preradovića Virovitica za tiskanje monografije povodom obilježavanja stogodišnjice gimnazijskog obrazovanja u Virovitici 5.000 kuna.

Bilješka 35.

AOP230 Kapitalne pomoći unutar općeg proračuna ove godine ostvarene su u iznosu od 33.452 kune i odnose se na kapitalnu pomoć Virovitičko-podravskoj županiji za oslobođenje od plaćanja komunalnog doprinosa za halu Viroexpo.

Bilješka 36.

AOP231-232 Pomoći proračunskim korisnicima drugih proračuna smanjuju se za 25,9% u iznosu od 35.007 kuna. Dana je pomoć Visokoj školi za menadžment u turizmu i informatici u iznosu od 100.000 kuna, koja je u jednakom iznosu doznačena i u 2018. godini. U 2018. godini dane su pomoći Općiskom sudu u Virovitici za završetak osnivanja zemljišne knjige katastarske općine Petrovac u iznosu od 35.007 kuna.

Bilješka 37.

AOP234-236  Prema članku 52. stavku 5. Pravilnika o proračunskom računovodstvu i računskom planu, od 1. siječnja 2015.g., sredstva namijenjena proračunskim korisnicima iskazuju se u glavnoj knjizi proračuna na odgovarajućim računima rashoda za čije se pokriće sredstva koriste ili na računima odjeljka 367 Prijenosi proračunskim korisnicima iz nadležnog proračuna za financiranje redovne djelatnosti (samo plaćeni rashodi i izdaci proračunskih korisnika koje JLP(R)S financiraju iz svojih prihoda). Ove godine ukupni iznos od 22.579.379 kuna raspodijeljen je proračunskim korisnicima za redovnu djelatnost (AOP235): Dječji vrtić Cvrčak 6.567.919 kuna, Gradski muzej Virovitica 1.911.980 kuna, Kazalište Virovitica 1.277.796 kuna, Gradska knjižnica i čitaonica 1.707.212 kuna, OŠ Ivane Brlić-Mažuranić 1.886.232 kune, OŠ V. Nazor 1.573.541 kunu, Glazbena škola Jan Vlašimsky 296.550 kuna, Centar za odgoj, obrazovanje i rehabilitaciju 743.118 kuna, Javna vatrogasna postrojba 3.094.099 kuna, te Razvojna agencija VTA 2.443.369 kuna, 

te za nabavu nefinancijske imovine (AOP 236) 1.077.563 kune: Dječji vrtić Cvrčak 100.393 kune, Gradski muzej 14.000 kuna, Gradska knjižnica i čitaonica 62.024 kune, OŠ Ivane Brlić-Mažuranić 786.396 kuna i Centar za odgoj, obrazovanje i rehabilitaciju 114.750 kuna.

Bilješka 38.

AOP253-256 Ostale naknade građanima i kućanstvima iz proračuna povećavaju se za 60,2%. Povećavaju se naknade građanima i kućanstvima u novcu u iznosu od 359.256 kuna najvećim dijelom zbog većih rashoda stipendija i više isplaćenih pomoći za novorođenu djecu. Povećavaju se naknade građanima i kućanstvima u naravi za 432.986 kuna i to zbog nabave radnih materijala za učenike u osnovnim školama.

Naknade građanima i kućanstvima iz EU sredstava smanjuju se za 43.538 kuna, odnosno za 17,2% i odnose se na sufinanciranje prehrane u sklopu projekta „Odrastimo jednako“ – faza III i IV. 

Bilješka 39.

AOP257- 271 Ostali rashodi se povećavaju se za  62,2% u iznosu od 2.504.979 kuna. 

Tekuće donacije u novcu se povećavaju za 13,6% u iznosu od 536.600 kuna i najvećim dijelom se odnose na povećanje donacija vjerskim zajednicama, Sportskoj zajednici Grada Virovitice te Turističkoj zajednici Grada Virovitice za redovno poslovanje i manifestaciju Prosinac u gradu. 
Tekuće donacije u naravi iznose 4.900 kuna u 2019.godini
Kapitalne donacije neprofitnim organizacijama smanjuju se za 40.761 i iznose 40.000 kuna u 2019. godini.
Bilješka 40.

AOP272-280 Kapitalne pomoći u promatranom razdoblju ove godine iznose 2.004.240 kuna koje su ostvarene kroz olakšice za kupnju građevnih parcela (zemljišta) izvan javnog sektora. Grad Virovitica je u travnju 2011. godine donio „Program olakšica i poticaja razvoja gospodarstva Grada Virovitice“, dok su Izmjene i dopune mjera Programa donesene  u siječnju 2013. godine. Program sadrži skup mjera koje trebaju doprinijeti stvaranju povoljne i privlačne poduzetničke klime za ulaganja na području Grada Virovitice, stvaranju novih radnih mjesta, oživjeti i unaprijediti gospodarstvo Grada Virovitice, podizanje konkurentnosti malog i srednjeg poduzetništva. Strategija Programa zasniva  se na načelu odobravanja financijskih poticaja i olakšica. S tog osnova u 2019. godini olakšicu su ostvarile tri tvrtke (Herbea d.o.o., Grafiti Becker d.o.o. i Drvo exkluziv d.o.o.).

Bilješka 41.

AOP289-305 Prihodi od prodaje nefinancijske imovine smanjuju se za 12,1 % u odnosu na prošlu godinu. Povećao se prihod od prodaje građevinskog zemljišta u iznosu od 884.917 kuna.
Smanjuju se prihodi od prodaje stambenih objekata za 28,4% i iznose 215.126 kuna. Isto tako, smanjuju se prihodi od prodaje poslovnih objekata za 99,6% u iznosu od 1.116.911 kuna i iznose 4.869 kuna.

Bilješka 42.

AOP341-397 Rashodi za nabavu nefinancijske imovine povećani su za 22,9% u odnosu na prošlu godinu i iznose 103.443.179 kuna.

Rashodi za nabavu neproizvedene dugotrajne imovine smanjuju se za 80,7% i iznose 59.288 kuna. Gradu je darovano zemljište u Bilogorskoj ulici u vrijednosti od 38.100 kuna od strane Hrvatskih šuma d.d. Također, smanjuju se višegodišnje licence za 858 kuna koje sad iznose 3.712 kuna. Povećavaju se rashodi ostale nematerijalne imovine i iznosi 17.476 kuna, a odnose se na troškove katastarske izmjere i reambulacije.

Rashodi za nabavu proizvedene dugotrajne imovine povećavaju se za 101% odnosno za 31.211.657 kuna.

Ulaganja u poslovne objekte iznose 46.693.598 kuna i odnose se na:

· Izgradnju COOR-a i trodijelne školske sportske dvorane 45.287.598 kune, 

· Gradu donirane gospodarske i stambene zgrade u Bilogorskoj ulici vrijednosti 664.000 kuna, te

· Gradu doniranu zgrada na uglu Masarykove i Šenoine ulice vrijednosti 742.000 kuna.

Rashodi za ceste se povećavaju u odnosu na prošlu godinu za 1.841,4% u vrijednosti od 1.414.481 kunu i iznose 1.491.298 kuna, a odnose se:

· Otkup zemljišta u svrhu izgradnje građevine infrastrukturne namjene - nerazvrstane spojne ceste Ljudevita Gaja – Vinkovačka cesta u vrijednosti od 350.900 kuna,

· Rekonstrukcija i dogradnja ulice Petra Krešimira 210.111 kuna,

· Zamjenu zemljišta u Bečkoj ulici sa zemljištem u Ulici Alojzija Stepinca 210.000 kuna,

· Izgradnju nerazvrstane ceste Golo Brdo – Špišić Bukovica u vrijednosti 148.403 kune, 

· Izgradnju nerazvrstane ceste Sv. Đurađ – Šareni mostovi u vrijednosti 88.750 kuna,

· Elaborat učinkovitosti mreže šumskih prometnica za gospodarsku jedinicu „Virovitička Bilogora“ u svrhu prijave projekta na natječaj za tip operacije 4.3.3. Ulaganje u šumsku infrastrukturu 31.250 kuna,

· Geodetski elaborat evidentiranja nerazvrstane ceste Ulice Sv. Trojstva u Milanovcu 19.313 kuna,

· Idejni projekt izgradnje pristupne ceste do sortirnice 61.250 kuna,

· Rekonstrukciju pristupne ceste skladišnim objektima u vojarni 125.000 kuna,

· Projektnu dokumentaciju za građevinsku dozvolu izgradnje parkirališta uz objekt hale za potrebe manifestacije Viroexpo 236.250 kuna te 10.072 kune vodnog doprinosa za istu namjenu.

Rashodi za ostale građevinske objekte povećavaju se za 382,5% i iznose 1.916.103 kune, i to za primljenu donaciju dvije svjetiljke, konzole i stupova javne rasvjete za realizaciju testnog polja za sustav "sigurne rasvjete pješačkih prijelaza" grada Virovitice 6.342 kune, izgradnju Centra za reciklažu 225.000 kuna te sanaciju odlagališta komunalnog otpada 1.684.761 kune.

Rashodi za postrojenja i opremu povećavaju se za 184,7%. Uredska oprema i namještaj povećavaju se za 7.535.147 kuna zbog nabave računala i računalne opreme za opremanje Dvorca Pejačević kao i opremanje zgrade Centra za odgoj, obrazovanje i rehabilitaciju, a komunikacijska oprema smanjuje se za iznos 9.738 kuna. 

Rashodi za instrumente, uređaje i strojeve ove godine povećavaju se za 154,1% i iznose  20.539 kune za nabavu kosilica za mjesnu samoupravu.  

Ove godine prijevozna sredstva u cestovnom prometu smanjuju se za 90,2% i iznose 25.174 kune, a odnose se na kupnju vozila Citroen C4 nakon isteka leasinga.

Ulaganja u računalne programe iznose 153.992 kune i odnose se na kupnju PIPGIS aplikacijskog sustav za unos prostornih podataka. 

Umjetnička, literarna i znanstvena djela povećavaju se za 45,8% i iznose 278.750 kuna (dokumenti prostornog uređenja – izmjene i dopune urbanističkog plana uređenja središta Grada i uređenje športske rekreativne zone u Virovitici).

Ove godine ostala nematerijalna proizvedena imovina povećava se za 610,7% i iznosi 15.188 kuna i to za rashode izrade plana gospodarenja otpada.

Vrijednost dodatnih ulaganja na građevinskim objektima ukupno je smanjena za 22,1% ili za 11.684.538 kuna u odnosu na prošlu godinu i iznosi 41.254.891 kunu koja najvećim dijelom obuhvaća rekonstrukciju Dvorca Pejačević i Gradskog parka Virovitica, rekonstrukciju nerazvrstanih cesta, nogostupa, staza i trgova, te energetske obnove mjesnih domova i zgrada javne namjene.

Bilješka 43.

AOP467 Primici od prodaje dionica i udjela u glavnici trgovačkih društava u javnom sektoru iznose 14.148.000 kuna i odnose se na prihode od prodaje udjela trgovačkog društva Plin Vtc d.o.o.

Bilješka 44.

AOP486 Primljeni krediti od tuzemnih kreditnih institucija izvan javnog sektora povećavaju se za 37,4% i iznose 40.000.000 kuna i odnosi se na kratkoročni kredit koji se koristio isključivo za premošćivanje jaza nastalog zbog različite dinamike priljeva sredstava i dospijeća obveza.

Bilješka 45.

AOP596 Otplata glavnice primljenih kredita od tuzemnih kreditnih institucija izvan javnog sektora povećava se za 22.691.817 kuna. Dugoročni kredit je plaćen kao i u 2018. godini, a razliku čini povrat kratkoročnih kredita Zagrebačkoj banci d.d. 

Bilješka 46.

AOP629 Ukupni prihodi i primici veći su za 42.250.195 kuna u odnosu na prošlu godinu. U promatranom razdoblju prošle godine ukupni prihodi i primici iznosili su 161.576.916 kuna, a u ovoj godini iznose 203.827.111 kuna.

Bilješka 47.

AOP630  Ukupni rashodi i izdaci veći su za 29,3% u iznosu od 46.269.072 kune u odnosu na prošlu godinu. U promatranom razdoblju prošle godine ukupni rashodi i izdaci iznosili su 157.930.926 kuna, a ove godine iznose 204.199.998 kuna.

Bilješka 48.

AOP631-632  U 2018. godini po knjigovodstvenoj evidenciji ostvaren je višak prihoda i primitaka u iznosu od 3.645.990 kuna, a ove godine manjak prihoda i primitaka iznosi 372.887 kuna.

Bilješka 49.

634-636 Manjak prihoda i primitaka – preneseni iz 2017. u 2018. godinu po knjigovodstvenoj evidenciji iznosi 5.961.269 kuna, a iz 2018. u 2019. godinu iznosi 12.955.159 kuna. Manjak prihoda i primitaka za pokriće u sljedećem razdoblju po knjigovodstvenoj evidenciji iznosi 2.315.279 kuna u 2018. godini, a u 2019. godini 13.328.046 kuna.
Bilješka 50. 
AOP641 Stanje novčanih sredstava po knjigovodstvenoj evidenciji na dan 31.12.2018. godine iznosi 11.211.869 kuna, a na 31.12.2019. godine iznosi 2.866.471 kunu.
Bilješka 51. 

AOP 642 Prosječan broj zaposlenih smanjio se za 47,1% u odnosu na 2018. godinu. Tijekom 2018. godine prosječan broj zaposlenih iznosio je 87 zaposlenika, a u 2019. godini je 46 zaposlenih zbog manjeg broja zaposlenih osoba u programu javnih radova tijekom 2019. godine. 
2. IZVJEŠTAJ O RASHODIMA PREMA FUNKCIJSKOJ KLASIFIKACIJI
Po funkcijskoj klasifikaciji rashodi poslovanja i rashodi za nabavu nefinancijske imovine prošle godine ostvareni su u iznosu od 121.667.508 kuna, a ove u iznosu od 148.612.831 kunu. AOP 137 u RAS-funkcijskom je razlika iznosa iskazanih u obrascu PR-RAS na AOP-u 404 Ukupni rashodi i AOP-u 234 Prijenosi proračunskim korisnicima iz nadležnog proračuna za financiranje redovne djelatnosti.
Rashodi prema funkcijskoj klasifikaciji izvršeni su kako slijedi:
	Funkcijska klasifikacija
	Izvršeno 2018.
	Izvršeno 2019.

	01 Opće javne usluge
	14.799.164
	21.976.233

	02 Obrana
	0
	0

	03 Javni red i sigurnost
	432.000
	413.000

	04 Ekonomski poslovi
	47.813.928
	34.743.484

	05 Zaštita okoliša
	1.678.763
	6.912.045

	06 Usluge unapređenja stanovanja i zajednice
	26.152.323
	29.396.796

	07 Zdravstvo
	280.534
	414.534

	08 Rekreacija, kultura i religija
	3.053.175
	3.564.780

	09 Obrazovanje
	         26.773.652
	50.285.418

	10 Socijalna zaštita
	683.969
	                906.541

	Ukupno:
	121.667.508
	148.612.831


3.  IZVJEŠTAJ O PROMJENAMA U VRIJEDNOSTI I OBUJMU IMOVINE I    
     OBVEZA 
U Obrascu P-VRIO iskazuju se sve promjene u vrijednosti i obujmu imovine i obveza, koje su utjecale na smanjenje ili povećanje imovine i obveza. Evidentiraju se na odgovarajućim računima imovine i obveza, a u korist ili na teret računa u podskupini 915.

Bilješka 1.

AOP 001 Promjene u vrijednosti i obujmu imovine odnose se na povećanje u ukupnom iznosu od 1.900.140 kuna.

Bilješka 2.

AOP 020 Povećanje neproizvedene dugotrajne imovine iznosi 491.940 kuna, a odnosi se na:

· uknjiženje u imovinu prodanog zemljišta u iznosu od 1.750 kuna (kčbr.5349 sa 58 čhv upisano u zk. ul. br.13504 k.o. Virovitica),
· uknjiženje u imovinu prodanog građevinskog zemljišta u iznosu od 362.380 kuna Virovitičko-podravskoj županiji radi izgradnje građevine za pružanje socijalnih usluga za zbrinjavanje žrtava obiteljskog nasilja ili drugih vrsta nasilja (kčbr.2228/7 sa 2000m upisano u zk. ul. br.13219 k.o. Virovitica),
· uknjiženje u imovinu prodanog zemljišta u iznosu od 15.000 kuna (kčbr.212 oranica sa 300m2 upisano u zk. ul. br.2080 k.o. Virovitica-centar),
· uknjiženje u imovinu prodanog zemljišta u iznosu od 800 kuna (kčbr. 4753/10 zemljište sa 22 čhv upisano u zk. ul. br.11865 k.o. Virovitica),
· uknjiženje u imovinu prodanog zemljišta u iznosu od 73.910 kuna Pekić d.o.o., Pitomača (kčbr. 167 površine 3903m2 upisano u zk. ul. br.641 k.o. Antunovac),
· uknjiženje u imovinu darovanog građevinskog zemljišta u Bilogorskoj ulici od Hrvatskih šuma d.d. u iznosu od 38.100 kuna (kčbr.522/3 upisano u zk. ul. br.1015 k.o. Antunovac).
Bilješka 3.    

AOP 021 Povećanje proizvedene dugotrajne imovine iznosi 1.408.200 kuna, a odnosi se na:

· uknjiženje u imovinu darovane gospodarske i stambene zgrade u Bilogorskoj ulici od Hrvatskih šuma d.d. u iznosu od 664.000 kuna (kčbr.522/1 upisano u zk. ul. br.1014 k.o. Antunovac 466.000 kuna i kčbr.522/3 upisano u zk. ul. br.1015 k.o. Antunovac 198.000 kuna),
· uknjiženje u imovinu darovane zgrade na uglu Masarykove i Šenoine ulice od Hrvatskih šuma d.d. u iznosu od 742.000 kuna,
· višak ostvaren po inventuri (mjesni odbori) 2.200 kuna.
4.  IZVJEŠTAJ BILANCA

Bilješka 1.

AOP 001 Ukupna imovina Grada se u 2019. godini povećala za 12,1%, sa 652.145.680 kuna na 730.741.944 kune.

Bilješka 2.

AOP 010 Povećavaju se poslovni objekti za 49.489.664 kuna (28,6%) jer je gotov projekt „5 do 12 za Dvorac“, projekt „Bee park“ i Hrvatske šume d.d. su darovale gospodarsku zgradu u Bilogorskoj ulici i zgradu na uglu Masarykove i Šenoine ulice.
Bilješka 3.

AOP012 Povećavaju se ostali građevinski objekti u iznosu od 32.838.645 kuna (49,1%) jer je završen projekt „5 do 12 za Dvorac“ u sklopu kojeg se obnovio i Gradski park, te sanacija odlagališta otpada.

Bilješka 4.

AOP 015 Povećava se uredska oprema i namještaj u iznosu od 4.595.373 kune (179%) najvećim dijelom za opremanje Dvorca Pejačević, te  nabavljenu računalna opremu.
Bilješka 5.

AOP 029 Povećava se ispravak vrijednosti prijevoznih sredstava za iznos od 75.555 kuna (68,6%) za obračun 2019. godine.

Bilješka 6.

AOP 039 Ispravak vrijednosti višegodišnjih nasada se povećava u iznosu od 45.939 kuna (96,1%) za obračun 2019. godine.

Bilješka 7.

AOP 042 Ulaganja u računalne programe povećavaju se za 53,2% u iznosu od 153.992 kuna (PIPGIS aplikacijski sustav-prostorni podatci).

Bilješka 8.

AOP 057 Ostala nefinancijska dugotrajna imovina u pripremi povećava se u iznosu od 316.250 kuna ili 70% (dokumenti prostornog planiranja i urbanistički plan uređenja športsko rekreacijske zone-Jezera).
Bilješka 9.

AOP 059 Zalihe za obavljanje djelatnosti se povećavaju zbog zaliha za preraspodjelu drugima, odnosno proračunskim korisnicima (opremanje Centra za odgoj, obrazovanje i rehabilitaciju).

Bilješka 10.

AOP 063-071 Kod financijske imovine u odnosu na prošlu godinu vidljivo je smanjenje sredstava za 8.342.208 kuna (74,5%) novca u banci, a u blagajni se smanjuje za iznos od 3.190 kune (30,7%). Po knjigovodstvenoj evidenciji u 2018. godini novac u banci iznosi 11.201.480 kuna, a u 2019. godini iznosi 2.859.272 kune.
Bilješka 11.

AOP 073 Depoziti, jamčevni polozi i potraživanja od zaposlenih, te za više plaćene poreze i ostalo smanjuju se u iznosu od 4.740.903 kune. Povećavaju se potraživanja od zaposlenih u iznosu od 2.000 kuna (AOP 078), dok se istovremeno smanjuju ostala potraživanja u iznosu od 4.742.903 kune (AOP 080) najvećim dijelom zbog potraživanja za financiranje rashoda proračunskih korisnika u 2018. godini za projekte Energetske obnove zgrada odgojno-obrazovnih ustanova kod korisnika Dječjeg vrtića Cvrčak i kod OŠ Ivane Brlić-Mažuranić, jer kapitalne pomoći iz državnog proračuna za sufinanciranja nisu doznačene u 2018. godini, pa je Grad predfinancirao projekte proračunskih korisnika iz svojih sredstava.
Bilješka 12.

AOP 141 Potraživanja za poreze smanjuju se u iznosu od 365.332 kuna odnosno (18,5%) najvećim dijelom zbog smanjenja potraživanja za porez na promet nekretninama.

Bilješka 13.

AOP 150 Prošle godine potraživanja za pomoći iz državnog proračuna temeljem prijenosa EU sredstava za obnovu i rekonstrukciju Dvorca Pejačević i Gradskog parka iznosila su 9.126.428 kuna, a ove godine iznose 23.724.928 kuna.
Bilješka 14.

AOP 158-159 Rashodi budućih razdoblja u odnosu na prošlu godinu se smanjuju se 316.519 kuna ili za 67,9%.
Bilješka 15.

AOP 163-176 Ukupne obveze povećale su se za 7.605.069 kuna (15,3%) u odnosu na stanje 1. siječnja 2019. godine.

Bilješka 16.

Povećavaju se obveze za materijalne rashode (AOP 166) u iznosu za 726.141 kuna (najvećim dijelom zbog većih obveza za tekuće i investicijsko održavanje). 

Bilješka 17.

Povećavaju se kamate na primljene kredite i zajmove u iznosu od 95.049 kuna od čega 9.122 kune za kamatu na okvirni kredit i 85.927 kamata na kratkoročni zajam od trgovačkog društva.
Bilješka 18.

Obveze za ostale financijske rashode (AOP 170) se povećavaju u odnosu na prethodnu godinu u iznosu od 35.268 kuna (443,1%) najvećim dijelom zbog većih obveza za bankarske usluge i usluge platnog prometa. 

Bilješka 19.

Smanjuju se obveze za naknade građanima i kućanstvima (AOP 172) u odnosu na prošlu godinu za 34.464 kune (24,3%) zbog manjih obveza prema građanima za naknadu za umanjenu tržišnu vrijednost nekretnine koja se nalazi u zoni utjecaja Gradskog odlagališta Virovitica
Bilješka 20.

AOP 174 Ostale tekuće obveze se povećavaju u iznosu od 8.705.304 kune (najvećim dijelom za obveze nadležnog proračuna za nepotrošene vlastite i namjenske prihode i primitke proračunskih korisnika uplaćene u proračun i to kako slijedi: (Gradska knjižnica i čitaonica 52.736 kuna, Kazalište 93.737 kuna, Javna vatrogasna postrojba 1.337.176 kuna; Dječji vrtić Cvrčak 5.093.250 kuna, Osnovna škola Ivane Brlić-Mažuranić 2.252.228,00 kuna; Osnovna škola Vladimir Nazor 29.641 kunu, Centar za odgoj obrazovanje i rehabilitaciju 258.682 kune, Gradski muzej 15.925,00 kuna, Glazbena škola Jan Vlašimsky 117.952 kune).                                        
Bilješka 21.

Smanjuju se obveze za nabavu nefinancijske imovine (AOP 175) za 12.349.432 kuna najvećim dijelom jer je ove godine završen projekt „5 do 12 za Dvorac“ pa je na kraju prošle godine bilo više obveza za rashode za dodatna ulaganja na građevinskim objektima vezanih za ovaj projekt.

Bilješka 22.

AOP 198 Obveze za kredite od tuzemnih kreditnih institucija izvan javnog sektora su se povećale u odnosu na prošlu godinu za 33% i iznose 40.250.649 kuna  (40.000.000 kuna obveze za kratkoročne kredite i 250.649 kuna obveze za dugoročni kredit).
Bilješka 23.
AOP 244-245 Vrijednost izvanbilančnih zapisa na 01.01.2019. godine su iznosili 173.589.340 kuna, promjene u toku godine iznose 79.148.591 kunu, te je na 31.12.2019.godine ukupna vrijednost izvanbilančnih zapisa 252.737.931 kuna kako slijedi: 

· tuđa imovina na korištenju – vozila u leasingu u iznosu 250.109 kuna; fotokopirni uređaji 28.156 kuna; potraživanja po sudskim sporovima 527.802 kune, te stroj u vrijednosti 103.750 kuna;

· dana jamstva 2.938.000 kuna;

· instrumenti osiguranja plaćanja u vrijednosti 248.655.078 kuna;

· potencijalne obveze po osnovi sudskih sporova u tijeku u vrijednosti 235.035 kuna.

5. IZVJEŠTAJ O OBVEZAMA  
Bilješka 1.

Na dan 1. siječnja 2019. godine Grad Virovitica imao je po knjigovodstvenoj evidenciji obveza u iznosu 49.646.944 kune. U promatranom periodu siječanj - prosinac obveze su povećane za 242.009.054 kuna, a istovremeno je izmireno obveza u iznosu od 234.800.110 kuna. Na dan 31. prosinca 2019. godine obveze iznose 56.855.888 kuna i to:               

Bilješka 2.

Dospjele obveze iznose 1.058.391 kunu, kako slijedi:

	  50.091 kuna
	Međusobne obveze proračunskih korisnila-obveze za prijenos sredstava Državnom proračunu za prihode od prodaje stanova sa stanarskim pravom za 55% pripadajućeg dijela za listopad i studeni 2019. godine 50.091 kunu

	721.244 kuna
	Obveze za materijalne rashode-prema dobavljačima 712.108 kuna, obveze prema partnerima za realizaciju u projektu „5 do 12 za Dvorac“ 711 kuna i 8.425 kuna naknade za rad Vijeća srpske nacionalne manjine za IV kvartal 2019. godine.

	287.056 kuna
	Obveze za nabavu nefinancijske imovine-prema dobavljačima


Bilješka 3.

Nedospjele obveze iznose 55.797.497 kuna, kako slijedi:

	 11.748.222 kuna
	Međusobne obveze proračunskih korisnika:

· 25.914 kuna obveze za prijenos sredstava Državnom proračunu za prihode od prodaje stanova sa stanarskim pravom za 55% pripadajućeg dijela za 12. mjesec 2019. godine,        

· 234.580 kuna obveze prema Hrvatskim vodama-naknada za uređenje voda i kamata za 12. mjesec 2019. godine,

· 20.428 kuna obveze za EU predujmove - Odrastimo jednako
· 250.928 kuna obveze za EU predujmove - Korak u život – 
· faza III, 
· 37.904 kune obveze za EU predujmove - Energetska obnova doma u Svetom Đurađu,
· 127.270 kuna obveze za EU predujmove - Energetska obnova doma u Podgorju,
· 97.626 kuna obveze za EU predujmove - Energetska obnova doma u Koriji,
· 152.947 kuna obveze za EU predujmove - Energetska obnova doma u Rezovcu,
· 129.684 kuna obveze za EU predujmove - Energetska obnova doma u Golom Brdu,
· 115.681 kuna obveze za EU predujmove - Energetska obnova Streljane,
· 34.797 kuna obveze za EU predujmove - Energetska obnova doma u Milanovcu,
· 12.968 kuna obveze za EU predujmove - Energetska obnova doma u Rezovačkim Krčevinama,
· 1.256.168 kuna obveze za EU predujmove – Izgradnja ceste i druge komunalne infrastrukture u poduzetničkoj zoni Antunovac,                                              
9.251.327 kuna obveze nadležnog proračuna za neutrošene vlastite i namjenske prihode i primitke proračunskih korisnika uplaćene u proračun i to kako slijedi: (Gradska knjižnica i čitaonica 52.736 kuna, Kazalište 93.737 kuna, Javna vatrogasna postrojba 1.337.176 kuna; Dječji vrtić Cvrčak 5.093.250 kuna, Osnovna škola Ivane Brlić-Mažuranić 2.252.228,00 kuna; Osnovna škola Vladimir Nazor 29.641 kunu, Centar za odgoj obrazovanje i rehabilitaciju 258.682 kune, Gradski muzej 15.925,00 kuna, Glazbena škola Jan Vlašimsky 117.952 kune).                                        

	 3.701.705 kuna
	Obveze za rashode poslovanja:
· 1.847.743 kune prema dobavljačima,

· 580.025 plaće za prosinac 2019. godine.

· 1.896 kuna naknada stanicama za tehnički pregled vozila i za povrat dijela naknade uplatiteljima naknade za uporabu javnih cesta za 12. mjesec 2019. godine,
· 771 kunu naknada za stručno osposobljavanje za prosinac 2019. godine,

· 9.122 kune kamata na okvirni kredit,
· 600 kuna jednokratna novčana pomoć iz socijalnog programa,

· 99.144 kune naknade vlasnicima nekretnina u blizini odlagališta otpada,

· 711.677 kuna porez na dodanu vrijednost za prosinac 2019. godine,

· 3.611 kuna primljeni predujmovi Porezne uprave,

· 415.019 kuna jamčevine,

· 9.458 kuna za uplate na Gradskoj blagajni 31.12.2019. godine trgovačkim društvima u vlasništvu Grada – korisnicima blagajne,

· 22.639 kuna za naplaćene tuđe prihode. 

	      96.921 kuna
	Obveze za nabavu nefinancijske imovine – prema dobavljačima 62.939 kuna i obveze prema zakupniku za ulaganje u prostor vlasništva Grada 33.982 kune.

	40.250.649 kuna
	Obveze za financijsku imovinu:

· 40.000.000 kuna obveze za kratkoročne kredite
· 250.649 kuna obveze za dugoročni kredit


Virovitica, 17. veljače 2020.g.

Izradile:
Voditeljica Odsjeka za financije
Zrinka Klement, dipl.oec.                 
Viša stručna suradnica za riznicu                                                                
Mirela Krmpotić, mag.oec.

Privremena pročelnica





Gradonačelnik
Vesna Grbac, dipl.oec.





Ivica Kirin, dipl.ing.

